sukhrobnurali/uzbek-legal-corpus huggingface dataset:
Oʻzbekiston Respublikasida oʻta muhim va toifali obyektlar xavfsizligini taʼminlash tizimini takomillashtirish chora-tadbirlari toʻgʻrisida
(resolution, 2005-04-07)

6. Vazirlar Mahkamasining qarorlari oʻz kuchini yoʻqotgan deb hisoblansin: “Oʻzbekiston Respublikasi xalq xoʻjaligining strategik ahamiyatga ega boʻlgan alohida muhim energetika, suv xoʻjaligi va ilmiy-sanoat komplekslari obyektlarini qoʻriqlashni kuchaytirish toʻgʻrisida” 1994-yil 29-iyundagi 329-son; “Oʻzbekiston Respublikasi xalq xoʻjaligi komplekslari alohida muhim obyektlarini muhofaza qilishni tashkil etish ustidan nazorat qiluvchi Respublika idoralararo komissiyasi tarkibiga oʻzgartirishlar kiritish toʻgʻrisida” 2002-yil 4-noyabrdagi 377-son.
MAHSULOTNING XAVFSIZLIK TALABLARIGA MUVOFIQLIGINI DEKLARATSIYALASH TARTIBI TOʻGʻRISIDA NIZOMNI TASDIQLASH HAQIDA
(order, 2024-12-28)

Oʻzbekiston Respublikasi Vazirlar Mahkamasining 2004-yil 6-iyuldagi 318-sonli “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida”gi qarorining 6-bandiga asosan buyuraman: 1. Mahsulotning xavfsizlik talablariga muvofiqligini deklaratsiyalash tartibi toʻgʻrisida nizom ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
SERTIFIKATLASHTIRILGAN MAHSULOTLAR VA XIZMATLARNI INSPEKSIYA NAZORATIDAN OʻTKAZISH QOIDALARINI TASDIQLASH TOʻGʻRISIDA
(order, 2024-09-22)

Oʻzbekiston Respublikasining “Mahsulot va xizmatlarni sertifikatlashtirish toʻgʻrisida”gi Qonuni va Vazirlar Mahkamasining 2004-yil 6-iyuldagi 318-sonli “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida”gi qaroriga asosan buyuraman: 1. Sertifikatlashtirilgan mahsulotlar va xizmatlarni inspeksiya nazoratidan oʻtkazish qoidalari* tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Ushbu buyruqning bajarilishini nazoratda ushlash Bosh direktor oʻrinbosari R.T. Husanov zimmasiga yuklatiladi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2018-02-14)

“Oʻzbekiston Respublikasining Konstitutsiyasiga oʻzgartirishlar va qoʻshimchalar kiritish toʻgʻrisida” 2003-yil 24-apreldagi hamda “Oʻzbekiston Respublikasi Vazirlar Mahkamasi toʻgʻrisida” (yangi tahrirda)gi Oʻzbekiston Respublikasi qonunlarining kuchga kirishi munosabati bilan, shuningdek Vazirlar Mahkamasi axborot-tahlil departamentlarining aholini ijtimoiy muhofaza qilish boʻyicha faoliyatini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Bosh vaziri oʻrinbosarlari bir hafta muddatda mazkur qarorning 1-bandiga muvofiq kiritilgan oʻzgartirish va qoʻshimchalarni hisobga olgan holda tegishli axborot-tahlil departamentlari rahbarlar va mutaxassislari oʻrtasida vazifalar taqsimotini qayta koʻrib chiqsinlar va yangilangan vazifalar taqsimotini belgilangan tartibda tasdiqlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin. I. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining Axborot-tahlil departamentlari toʻgʻrisidagi nizomlarni tasdiqlash haqida” 2004-yil 1-dekabrdagi 561-son qarorida: III. Vazirlar Mahkamasining 2004-yil 2-dekabrdagi 698–f-son farmoyishiga ilovada: 3-bandning birinchi xatboshidagi “Oʻzbekiston Respublikasi Vazirlar Mahkamasining Raisi va” soʻzlari chiqarib tashlansin; 7-bandning yettinchi xatboshidagi va 12-banddagi “Vazirlar Mahkamasining Raisining” soʻzlari “Oʻzbekiston Respublikasi Prezidentining” soʻzlari bilan almashtirilsin.
OʻZBEKISTON RESPUBLIKASI OLIY XOʻJALIK SUDI PLENUMINING AYRIM QARORLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2005-03-31)

Plenum Oʻzbekiston Respublikasida amalga oshirilayotgan sud-huquq islohotlariga binoan qonun hujjatlariga oʻzgartirish va qoʻshimchalar kiritilganligi munosabati bilan “Sudlar toʻgʻrisida”gi Qonunning 47, 54-moddalariga asosan qaror qiladi: Oʻzbekiston Respublikasi Oliy xoʻjalik sudi Plenumining: 1. 1994-yil 18-oktabrdagi “Nizolarning xoʻjalik sudlariga taalluqliligi (sudlovga tegishliligi) toʻgʻrisidagi ayrim masalalar haqida”gi 28-son. 2. 1995-yil 26-maydagi “Xoʻjalik sudlarining iqtisodiy munosabatlarda qonunchilikni mustahkamlash va odil sudlovni amalga oshirish boʻyicha faoliyatini takomillashtirish toʻgʻrisida”gi 36-son. 3. 1996-yil 1-martdagi “Davlat tasarrufidan chiqarish va xususiylashtirish bilan bogʻliq nizolarni koʻrishda Respublika xoʻjalik sudlari tomonidan qonunchilikni tatbiq etish amaliyotining ayrim masalalari toʻgʻrisida”gi 53-son qarorining 4, 5-bandlari. 4. 1996-yil 9-avgustdagi “Pul majburiyatlari bilan bogʻliq boʻlgan nizolarni hal qilishning sudlov amaliyoti toʻgʻrisida”gi 58-son. 5. 1998-yil 6-fevraldagi “Oʻzbekiston Respublikasi Xoʻjalik protsessual kodeksini amalga kiritish bilan bogʻliq boʻlgan masalalar haqida”gi 68-son qarorlari oʻz kuchini yoʻqotgan deb topilsin.
PAXTA ChIGITI RESURSLARIDAN FOYDALANISh USTIDAN NAZORATNI KUChAYTIRISh VA ULARDAN FOYDALANISh SAMARADORLIGINI OShIRISh ChORA-TADBIRLARI TOʻGʻRISIDA
(resolution, 2023-12-13)

Urugʻlik chigitni ishlab chiqarish, uning sifati, saqlanishi hamda uni qayta ishlashdan olinadigan mahsulotlardan oqilona foydalanilishi ustidan nazoratni kuchaytirish maqsadida Vazirlar Mahkamasi qaror qiladi: 3. Paxta tozalash korxonalari boshqaruv organlarining paxta tozalash korxonalari urugʻchilik laboratoriyalarini xonalar, asbob-uskunalar va xodimlar soni bilan birga “Sifat” Oʻzbekiston paxta tolasini sertifikatlash markazi balansiga tekin berish toʻgʻrisidagi taklifi qabul qilinsin. 6. “Sifat” Oʻzbekiston paxta tolasini sertifikatlash markazi: bir oy muddatda “Sifat” Oʻzbekiston paxta tolasini sertifikatlash markazi toʻgʻrisidagi nizomni qayta koʻrib chiqsin va tasdiqlash uchun Oʻzbekiston Respublikasi Vazirlar Mahkamasiga belgilangan tartibda taqdim etsin; 2005-yil 1-sentabrgacha urugʻchilik laboratoriyalarini paxta chigitining sifat parametrlarini amaldagi davlat standartlariga muvofiq aniqlash imkonini beradigan zamonaviy asbob-uskunalar bilan jihozlashni taʼminlasin; ikki oy muddatda Paxta chigitidan foydalanishni nazorat qilish inspeksiyasini malakali va tajribali kadrlar bilan taʼminlasin, ularni paxta chigitini miqdori va sifati jihatidan hisobga olishning zamonaviy metodlariga oʻqitsin. 9. “Oʻzstandart” agentligi “Sifat” Oʻzbekiston paxta tolasini sertifikatlash markazi, Oʻzbekiston Respublikasi Qishloq va suv xoʻjaligi vazirligi, “Oʻzpaxtasanoat” va “Yogʻmoytamakisanoat” uyushmalari bilan birgalikda ikki oy muddatda: paxta chigiti uchun barcha normativ hujjatlarni va amaldagi standartlarni xatlovdan oʻtkazsin hamda zarurat boʻlganda ularga belgilangan tartibda tegishli oʻzgartirishlar kiritsin; texnik chigitni sertifikatlash tartibini ishlab chiqsin va belgilangan tartibda tasdiqlasin. 10. “Sifat” Oʻzbekiston paxta tolasini sertifikatlash markazi budjetga daromad (foyda) soligʻi va mulk soligʻi toʻlashdan bir yil muddatga ozod qilinsin, boʻshaydigan mablagʻlar paxta chigitini sertifikatlash va nazorat qilish tizimini rivojlantirishga maqsadli yoʻnaltirilsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
TIJORAT BANKLARIDA KASSA IShINI TAShKIL ETISh, INKASSATSIYA VA BOYLIKLARNI TAShIShGA DOIR YOʻRIQNOMAGA OʻZGARTIRIShLAR KIRITISh HAQIDA
(resolution, 2008-07-07)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” Qonuniga muvofiq Markaziy bank Boshqaruvi qaror qiladi: 1. Tijorat banklarida kassa ishini tashkil etish, inkassatsiya va boyliklarni tashishga doir Yoʻriqnomaga (2003-yil 1-avgust, roʻyxat raqami 1263) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZBEKISTON RESPUBLIKASINING “UChIShGA YaROQLILIK TOʻGʻRISIDA ShAHODATNOMALARNI BERISh” (OʻZR AQ 30) AVIATSION QOIDALARIGA OʻZGARIShLAR VA TOʻLDIRIShLAR KIRITISh TOʻGʻRISIDA
(order, 2016-03-14)

Xalqaro fuqarolik aviatsiyasi (IKAO) talablarini joriy qilish maqsadida buyuraman: 1. Davavianazorat boshligʻining 2003-yil 5-fevraldagi 19-sonli buyrugʻi bilan tasdiqlangan Oʻzbekiston Respublikasining “Uchishga yaroqlilik toʻgʻrisida shahodatnomalarni berish” Aviatsion qoidalariga (2003-yil 5-mart, roʻyxat raqami 1225) ilovaga* muvofiq oʻzgarishlar va toʻldirishlar kiritilsin. 2. Mazkur buyruq Oʻzbekiston Respublikasi Adliya vazirligida roʻyxatga olingan kundan boshlab, oʻn kun oʻtgach amalga kiritilsin. 3. Ish boshqaruvchi tomonidan devonxona bilan hamkorlikda mazkur buyruqning koʻpaytirilib barcha aviakompaniyalar va manfaatdor tashkilotlarga tarqatilishi taʼminlansin. 4. Mazkur buyruq bajarilishi ustidan nazorat sertifikatlash, litsenziyalash va parvoz xavfsizligi ustidan nazorat boshqarmasi boshligʻi zimmasiga yuklatilsin.
“OʻZDEUAVTO” AJDA “LASETTI” AVTOMOBILLARI IShLAB ChIQARIShNI QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2020-09-28)

“Lasyetti” avtomobilining yangi modelini Oʻzbekiston Respublikasi bozoriga olib chiqish, “OʻzDEUavto” AJ va mahsulotlar mahalliylashtiriladigan zavodlarda texnologiya ishlarini yanada takomillashtirish maqsadida: 1. Quyidagilar: 2003-2004-yillarda “OʻzDEUavto” aksiyadorlik jamiyati tomonidan 820 ta “Lasyetti” avtomobili ishlab chiqarilgani va respublikaning ichki bozorida sotilgani; Mahsulot sertifikatlangani, “Lasyetti” avtomobillarining issiq iqlim sharoitlaridagi va yonilgʻi tejash sinovlari nihoyasiga yetkazilgani; “Oʻzavtosanoat” aksiyadorlik jamiyati tomonidan “Jeneral Motors DEU Avto va Texnologiyalar” kompaniyasi bilan kelishilgan holda “Lasyetti” modelini yirik blokli yigʻishdan toʻliq ishlab chiqarish sikliga oʻtish texnologiyasi boʻyicha ishlab chiqarishni oʻzlashtirish rejasi ishlab chiqilayotgani; “OʻzDEUavto” AJ bilan “Jeneral Motors DEU Avto va Texnologiyalar” kompaniyasi oʻrtasida tuzilgan konraktlarga muvofiq 2005-yil yanvaridan boshlab 3008 ta avtomobilga butlovchi detallarning yirik blokli uzellari yetkazib berilayotgani maʼlumot uchun qabul qilinsin. 2. “Oʻzavtosanoat” aksiyadorlik kompaniyasi bir oy muddatda “Lasyetti” modelini ichki va tashqi bozorlarda sotish istiqbollarini oʻrganish maqsadida marketing tadqiqotlarini oʻtkazsin hamda “Lasyetti” modelini ishlab chiqarishni oʻzlashtirish rejasiga muvofiq, sotish hajmlarini taʼminlaydigan tadbirlarni tayyorlasin. 3. 3008 ta “Lasyetti” avtomobilini yigʻish uchun “OʻzDEUavto” AJ bilan “Jeneral Motors DEU Avto va Texnologiyalar” kompaniyasi oʻrtasidagi kontraktlar boʻyicha olib kelinadigan butlovchi detallar va uzellar 2005-yilda, istisno tariqasida, bojxona toʻlovlar toʻlashdan (bojxona rasmiylashtiruvi uchun yigʻimlardan tashqari) ozod qilinsin. 4. Ushbu Qarorning ijrosini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklatilsin.
AKADEMIK LITSEY VA KASB-HUNAR KOLLEJLARI DIREKTOR OʻRINBOSARLARI, PEDAGOG VA MUHANDIS-PEDAGOG KADRLARI ATTESTATSIYASI TOʻGʻRISIDAGI NIZOMNI TASDIQLASh HAQIDA
(resolution, 2019-09-16)

Oʻzbekiston Respublikasi Prezidentining 2005-yil 28-fevraldagi R-2146-sonli Farmoyishining 8-bandiga muvofiq, Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlim markazi, Vazirlar Mahkamasi huzuridagi Davlat test markazi va Mehnat va aholini ijtimoiy muhofaza qilish vazirligi qaror qiladi: 1. “Akademik litsey va kasb-hunar kollejlari direktor oʻrinbosarlari, pedagog va muhandis-pedagog kadrlari attestatsiyasi toʻgʻrisida”gi nizomning yangi tahriri ilovaga muvofiq tasdiqlansin. 2. Mazkur qaror kuchga kirgan kundan eʼtiboran Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlim markazi, Vazirlar Mahkamasi huzuridagi Davlat test markazi va Mehnat va aholini ijtimoiy muhofaza qilish vazirligining 2002-yil 3-yanvardagi 4,18 va 18-son qarori bilan tasdiqlangan (2002-yil 4-yanvar, roʻyxat raqami 1094) “Oʻrta maxsus, kasb-hunar taʼlimi tizimi rahbarlar tarkibini, pedagog va muhandis-pedagog kadrlarini attestatsiyadan oʻtkazish toʻgʻrisida”gi nizom va Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlim markazi, Vazirlar Mahkamasi huzuridagi Davlat test markazi va Mehnat va aholini ijtimoiy muhofaza qilish vazirligining 2002-yil 24-apreldagi 10, 293 va 22-son qarori bilan tasdiqlangan (2002-yil 14-may, roʻyxat raqami 1094-1) nizomga kiritilgan qoʻshimcha va oʻzgartirishlar oʻz kuchini yoʻqotgan deb hisoblansin. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin.
XALQ BADIIY HUNARMANDChILIKLARI VA AMALIY SANʼATINI YANADA RIVOJLANTIRISh ChORA-TADBIRLARI TOʻGʻRISIDA
(decree, 2017-04-03)

Xalq badiiy hunarmandchiliklari va amaliy sanʼatini rivojlantirishni ragʻbatlantirish, xalq ijodiyoti sohasiga aholining keng qatlamlarini jalb etish uchun qulay shart-sharoitlar yaratish maqsadida: 1. Oʻzbekiston Respublikasi Prezidentining 1997-yil 31-martdagi “Xalq badiiy hunarmandchiliklari va amaliy sanʼatini yanada rivojlantirishni davlat yoʻli bilan qoʻllab-quvvatlash chora-tadbirlari toʻgʻrisida”gi PF–1741-sonli Farmonining 2-bandida koʻzda tutilgan soliq imtiyozlarining amal qilish muddati 2008-yilning 1-apreliga qadar uzaytirilsin. 2. Xalq badiiy hunarmandchiliklari va amaliy-bezak sanʼati buyumlari asosiy turlarining yangilangan roʻyxati ilovaga* muvofiq tasdiqlansin. 3. Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirishni davlat yoʻli bilan qoʻllab-quvvatlash chora-tadbirlari toʻgʻrisida” 1997-yil 31-martdagi PF–1741-sonli Farmoniga ilova oʻz kuchini yoʻqotgan deb hisoblansin. 4. Ushbu Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2021-03-11)

“Oʻzbekiston Respublikasining Konstitutsiyasiga oʻzgartishlar va qoʻshimchalar kiritish toʻgʻrisida” Oʻzbekiston Respublikasining 2003-yil 24-apreldagi Qonuni, “Oʻzbekiston Respublikasi Oliy Majlisining Senati toʻgʻrisida” va “Oʻzbekiston Respublikasi Oliy Majlisining Qonunchilik palatasi toʻgʻrisida”gi Oʻzbekiston Respublikasining Konstitutsiyaviy qonunlari kuchga kiritilganligi munosabati bilan: Oʻzbekiston Respublikasi Prezidentining baʼzi farmonlariga ilovaga muvofiq oʻzgartish va qoʻshimchalar kiritilsin. 1. Oʻzbekiston Respublikasi Prezidentining 1992-yil 20-noyabrdagi PF-500-sonli Farmoni bilan tasdiqlangan Oʻzbekiston Respublikasining fuqaroligi bilan bogʻliq masalalarni koʻrib chiqish tartibi toʻgʻrisidagi Nizom II boʻlimi “b” kichik boʻlimining 4-bandi quyidagi tahrirda bayon etilsin: “4. Oʻzbekiston Respublikasining fuqaroligiga qabul qilish toʻgʻrisida chet el fuqarosi yoki fuqaroligi boʻlmagan shaxsning arizasini konsullik muassasasi barcha materiallar va oʻz xulosasi bilan birgalikda Oʻzbekiston Respublikasining Tashqi ishlar vazirligiga yuboradi. Tashqi ishlar vazirligi Oʻzbekiston Respublikasi Prezidenti huzuridagi Fuqarolik masalalari komissiyasi uchun xulosa tayyorlaydi. Komissiya Milliy xavfsizlik xizmatidan ham materiallar oladi”.
TOShKENT ShAHRIDA ChIGIRTKA VA BOShQA XAVFLI ZARARKUNANDALARGA QARShI KURAShISh MAXSUS IShChI GURUHINI TAShKIL ETISh TOʻGʻRISIDA
(resolution, 2017-03-22)

Toshkent shahrida chigirtka va boshqa xavfli zararkunandalarga qarshi kurashish ishlarini tartibga solish maqsadida Vazirlar Mahkamasi qaror qiladi: 1. Qishloq va suv xoʻjaligi vazirligi Respublika oʻsimliklarni himoya qilish va agrokimyo markazining Toshkent viloyati chigirtkalarga qarshi kurashish xizmati tarkibida Toshkent shahrida chigirtka va boshqa xavfli zararkunandalarga qarshi kurashish ishlarini amalga oshiruvchi maxsus guruh tuzish toʻgʻrisidagi taklifi qabul qilinsin. Ushbu guruhning respublikada chigirtkalarga qarshi kurashish xizmatlari uchun ajratilgan umumiy shtatlar sonidan oshmagan holda 6 shtat birligidan iborat etib tuzilishi inobatga olinsin. 2. Respublika oʻsimliklarni himoya qilish va agrokimyo markazi maxsus guruhning ish faoliyatini tashkil etish uchun ilovaga muvofiq texnika vositalarini sotib olishni taʼminlasin. Ilovada koʻrsatilgan texnika vositalari belgilangan tartibda tender yoki tanlov oʻtkazish yoʻli bilan, budjet mablagʻlaridan samarali foydalanishni taʼminlagan holda sotib olinsin. 3. Oʻzbekiston Respublikasi Moliya vazirligi yuqorida qayd etilgan maxsus guruh taʼminotini va texnika vositalari sotib olishni moliyalashtirishni Respublika oʻsimliklarni himoya qilish va agrokimyo markazi uchun 2005-yil budjetida nazarda tutilgan mablagʻlarni qayta taqsimlash hisobiga taʼminlasin. 4. Mazkur qarorning bajarilishini nazorat qilish Agrosanoat va suv xoʻjaligi komplekslari masalalari axborot-tahlil departamenti zimmasiga yuklansin.
BANKLARNI TUGATISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Markaziy bank Boshqaruvi qaror qiladi: 1. Banklarni tugatish tartibi toʻgʻrisidagi nizomga (1999-yil 11-fevral, roʻyxat raqami 626) ilovaga* muvofiq oʻzgartirishlar va qoʻshimchalar kiritilsin. 2. Ushbu qaror ijrosi ustidan nazorat raisning birinchi oʻrinbosari Q.T. Rofiyev zimmasiga yuklatiladi.
XOʻJALIK YuRITUVChI SUBYEKTLARDA QOʻShILGAN QIYMAT SOLIGʻI BOʻYIChA NOL STAVKASINI QOʻLLASh NATIJASIDA YuZAGA KELGAN SALBIY FARQNI QOPLASh TOʻGʻRISIDA NIZOMNI TASDIQLASh HAQIDA
(resolution, 2008-05-29)

Oʻzbekiston Respublikasi Soliq kodeksi, Oʻzbekiston Respublikasi Vazirlar Mahkamasining 2004-yil 28-dekabrdagi “Oʻzbekiston Respublikasining 2005-yilgi Davlat budjeti parametrlari toʻgʻrisida”gi 610-sonli qarori (Oʻzbekiston Respublikasi Qonun hujjatlari toʻplami, 2004-yil., 52-son, 523-modda) va Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 20-fevralda 5 va 98-15-son bilan tasdiqlangan Qishloq xoʻjalik korxonalariga qishloq xoʻjalik ishlab chiqarishi ehtiyojlari uchun yetkazib beriladigan yonilgʻi-moylash materiallari va mineral oʻgʻitlar uchun qoʻshilgan qiymat soligʻi boʻyicha nol stavkasini qoʻllash tartibiga (1998-yil 1-iyun, roʻyxat raqami 441) muvofiq, qaror qilamiz: 1. Xoʻjalik yurituvchi subyektlarda qoʻshilgan qiymat soligʻi boʻyicha nol stavkasini qoʻllash natijasida yuzaga kelgan salbiy farqni qoplash toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
YuRIDIK ShAXSLAR VA YuRIDIK ShAXS BOʻLMAGAN YaKKA TARTIBDAGI TADBIRKORLAR TOMONIDAN ChOY XOM AShYoSINI OʻZBEKISTON RESPUBLIKASIGA OLIB KIRISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2016-07-25)

Oʻzbekiston Respublikasi Vazirlar Mahkamasining 2005-yil 12-yanvardagi “Samarqand choy qadoqlash fabrikasini rivojlantirish chora-tadbirlari toʻgʻrisida” 15-son qaroriga muvofiq Oʻzbekiston Respublikasi Davlat bojxona qoʻmitasi, Iqtisodiyot vazirligi, Tashqi iqtisodiy aloqalar agentligi va Davlat soliq qoʻmitasi qaror qiladi: 1. Yuridik shaxslar va yuridik shaxs boʻlmagan yakka tartibdagi tadbirkorlar tomonidan choy xomashyosini Oʻzbekiston Respublikasiga olib kirish tartibi toʻgʻrisidagi nizom* tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
BANK QONUNChILIGI VA BANK FAOLIYATINI TARTIBGA SOLUVChI MEʼYORIY HUJJATLARNI BUZGANLIKLARI UChUN MARKAZIY BANK TOMONIDAN TIJORAT BANKLARIGA NISBATAN QOʻLLANILADIGAN ChORA VA SANKSIYALAR TOʻGʻRISIDAGI NIZOMGA OʻZGARTIRIShLAR KIRITISh HAQIDA
(law, 2020-09-16)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” va “Valyutani tartibga solish toʻgʻrisida” (yangi tahrirda)gi qonunlariga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi “Bank qonunchiligi va bank faoliyatini tartibga soluvchi meʼyoriy hujjatlarni buzganlik uchun Markaziy bank tomonidan tijorat banklariga nisbatan qoʻllaniladigan chora va sanksiyalar toʻgʻrisidagi nizom”ga (1999-yil 5-fevral, roʻyxat raqami 622) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
JISMONIY ShAXSLARNING DAROMADIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2004-yil 21-dekabrdagi “Fuqarolarning jamgʻarib boriladigan pensiya taʼminoti toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi 595-son va 2004-yil 28-dekabrdagi “Oʻzbekiston Respublikasining 2005-yilgi Davlat budjeti parametrlari toʻgʻrisida”gi 610-son qarorlariga asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 10-son va 2002-16-son qarori bilan tasdiqlangan Jismoniy shaxslarning daromadiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 14-mart, roʻyxat raqami 1110 — Meʼyoriy hujjatlar axborotnomasi, 2002-y., 5, 17-18-son; 2003-y., 5-6-son; Oʻzbekiston Respublikasi Qonun hujjatlari toʻplami, 2004-y., 10-son, 125-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Kapital harakati bilan bogʻliq alohida valyuta operatsiyalarini amalga oshirish tartibi toʻgʻrisidagi Nizomni tasdiqlash haqida
(resolution, 2013-12-23)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Bank va banklar toʻgʻrisida”, “Valyutani tartibga solish toʻgʻrisida” va “Xorijdan mablagʻ jalb qilish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Kapital harakati bilan bogʻliq alohida valyuta operatsiyalarini amalga oshirish tartibi toʻgʻrisidagi nizom ilovaga* muvofiq tasdiqlansin. 2. Ushbu qaror kuchga kiritilgan kundan eʼtiboran Oʻzbekiston Respublikasi Markaziy banki Boshqaruvining 1993-yil 22-iyundagi 36-son qarori bilan tasdiqlangan “Kapital harakati bilan bogʻliq valyuta operatsiyalarini amalga oshirish tartibi” (1994-yil 8-aprel, roʻyxat raqami 40) hamda Oʻzbekiston Respublikasi Markaziy banki Boshqaruvining 2004-yil 16-oktabrdagi 22/4-son qarori oʻz kuchini yoʻqotgan deb topilsin. 3. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.